TULD JERUUSALEMMAST
Shalom, kallid sõbrad! Rõõm olla teiega Jumala kojas!
Tänaseks teemaks on tervenemine.
Loen ühest tuntuimast piiblikohast Jesaja 53.
Loeme koos Jesaja 53:1.
"Kes usub meie kuulutust ja kellele on ilmutatud Issanda käsivars?
Sest ta tõusis meie ees nagu võsuke, otsekui juur põuasest maast.
Ei olnud tal kuju ega ilu, et teda vaadata,
ega olnud tal välimust, et teda ihaldada.
Ta oli põlatud ja inimeste poolt hüljatud,
valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast.
Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Kallid vennad-õed! See on äärmiselt huvitav peatükk.
Ütleme, et Uue Testamendi järgi
on meie patud andestatud Jeesuse lepitustöö tõttu.
Jumal ei meenuta enam meie patte. Nii see ongi.
Jeremija 31. peatükis ütleb Jumal:
"Ma annan andeks nende süü ega tuleta enam meelde nende pattu."
Usume seda sõna.
Peame ka mõistma, et ristisurma kaudu
saime täieliku tervenemise.
On kirjutatud, et "tema vermete tõttu on meile tervis tulnud."
Vennad-õed!
Ristisurmal ja pattude andestusel on mitmeid tähendusi.
Esimene on pattude andestamine.
Lisaks oleme Tema vermete kaudu terveks saanud.
Mida tähendab "Tema vermete läbi"?
Heebreakeelse sõna juur viitab sõnale 'sõber'.
Meist said Tema sõbrad.
Võtsime vastu Tema poolt meie heaks tehtud teod.
Seda on tähtis mõista.
Peetruse kirjas öeldakse,
et Tema ise kandis meie patud ristipuul.
Loeme selle kirjakoha Piiblist koos.
1. Peetruse 2:24.
"Ta kandis ise meie patud oma ihus üles ristipuule,
et meie, olles surnud pattudele, elaksime õigusele;
tema vermete varal te olete saanud terveks."
Esmalt tuleb mõista, mida siia on kirjutatud.
"Ta kandis ise meie patud oma ihus üles ristipuule..."
Ta tegi seda niisiis ise.
Tänu Messias Jeesusele, kes seda tegi.
Me ei suutnud ise pattu võita.
Jeesus võitis patu oma ihus.
Ta kandis meie patud oma ihus ristipuule,
et meie sureksime pattudele.
Me siis surime pattudele,
ja elame õigsusele.
Ärkasime surnuist ja elame õigsusele.
Tema vermete läbi ristil oleme terveks saanud.
Jumal seega tervendas meid meie pattudest.
Ta mitte lihtsalt ei lepitanud meie patte, vaid ka tervendas meid neist.
Ta andis meile andeks ja tervendas meid nii,
et me enam ei taha patus elada. Seda on tähtis mõista.
Ta tervendas meid, et tahaksime elada õigsusele,
õigsuses ja Jeesuse õigsusest lähtuvalt.
Vennad-õed, seda on tähtis mõista.
Mõned ütlevad, et Jeesus tervendas meid vaid pattudest,
mitte meie haigustest.
Et tervenemine ei puuduta tänapäeva, see juhtus Jeesuse ajal.
See ei pea siiski paika.
Kui see nii oleks, poleks Jeesus öelnud:
"Minge ja tervendage haigeid, ajage välja kurje vaime
ja tehke kõik, mida olen käskinud teil teha."
Võime tänapäevalgi terveks saada.
Tänapäeval võime olla need,
kelle kaudu haiged terveks saavad.
Võime teha nii nagu Jeesus meile ütles.
See on meie päev.
On kirjutatud: "Tema vermete tõttu te olete terveks saanud."
Nii kirjutavad Peetrus, Jesaja ja Matteus.
Sõnas öeldakse: "Kahe või kolme tunnistaja sõnaga
tuleb iga asi kinnitada."
Usume, et oleme terveks saanud.
Usume sedagi, et võime tervendada teisi.
Kallid vennad-õed, selgitan uuesti sõnu
"tema vermete varal olete terveks saanud."
Heebreakeelse sõna juur viitab sõbrale ja ühendusele.
Oleme ühenduses Messiaga.
Korintlaste kirjas öeldakse, et oleme vaimus üks.
Oleme Temaga üks.
Oleme oma ellu vastu võtnud Tema väe, tervenemise
ja Messias Jeesuse täiuslikkuse.
Usume sellesse.
Võimalik, et me ei tunne seda või meil on veel sümptomeid.
Saatan võib meid rünnata.
Loeme, mida kirjutatakse.
Jesaja 53. peatükk.
On äärmiselt huvitav, mida Jumal on meie heaks teinud,
ja peame selle vastu võtma.
Halleluuja! Kiitus Issandale!
Jesaja 53:6. "Me kõik eksisime nagu lambad,
igaüks meist pöördus oma teed." Loeme salmist 4.
"Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
On tähtis mõista, et oleme Temaga üks,
oleme vastu võtnud tervenemise ja võime tervendada teisi.
Võime panna oma käed haigete peale Jeesuse Kristuse nimel.
See on meie kutsumus.
Peame vastu võtma tervenemise ja tervendama teisi.
Võtame vastu ja anname teistele.
Ma ei saa anda midagi, mida mul pole.
Annan seda, mis mul on. Annan, mida olen esmalt saanud.
Tema vermete kaudu oleme terveks saanud.
Oleme saanud tervenemise.
See on kirjutatud mineviku vormis ka Peetruse kirjas.
1. Peetruse 2:24.
"Tema vermete varal te olete saanud terveks."
Tema vermete kaudu olete teie ja oleme meie terveks saanud.
On kirjutatud, et oleme tervenemise juba vastu võtnud.
On tähtis lugeda Markuse evangeeliumi 11. peatükist.
Selle kaudu mõistame, kuidas see vastu võetakse.
Kui oleme ise selle vastu võtnud, võime seda ka teistele anda.
Markuse evangeeliumi 11. peatükk.
Jeesus õpetab siin midagi tähtsat.
Halleluuja! Vaadake, mis Ta ütleb.
Markuse evangeeliumi 11. peatükk, alates salmist 24.
"Seepärast ma ütlen teile: Kõike, mida te iganes palves endale palute -
uskuge, et te olete saanud, ja see saabki teile!"
See on usu põhimõte.
Kõik, mida palvetate, uskuge, et saate, ja see saab teile.
Tema vermete kaudu oleme terveks saanud.
Nii kirjutasid Jesaja, Matteus ja Peetrus.
Kahe või kolme tunnistaja sõnaga kinnitatakse kõik asjad.
On tähtis mõista, et kui palvetame või Jumalalt midagi palume,
peame ühinema usus sellega, mida Jeesus ristil tegi.
Ühineme sellega.
Peame palvetama usus.
See tähendab seda, et kui palume,
usume, et oleme selle juba saanud.
Usume, isegi kui meil on veel sümptomeid või rünnakuid,
või räägivad tunded midagi muud. See ei oma tähtsust.
Usume, et Jumala Sõna on tõde ja see toimub meie elus.
Usume, et see on juba toimunud.
Usupalve on see, et me ei usu, et see saab juhtuma,
vaid usume, et see on juba juhtunud.
Kuningas Taaveti sõnadega: Loodan Jumala peale,
mida saab inimene mulle teha?
Kallid vennad-õed,
paljud inimesed ei usu, et Jeesus on andnud meile tervenemise;
et võime ka tänapäeval tervenemist vastu võtta
ja tervendada teisi.
Mõnede meelest eksime ega mõista, millest räägime.
Tervenemine toimus üksnes Jeesuse ajal.
Nii on kirjutatud, sest Ta käis maa peal ja tervendas haigeid.
Kallid vennad-õed,
kui see oleks tõsi, poleks jüngrid kedagi tervendanud.
On kirjutatud, et Peetruse vari tervendas haigeid.
Mitte üksnes Peetrus ise, vaid Tema vari.
Apostel Paulus tervendas haigeid.
Loeme Apostlite tegude 19. peatükist.
Halleluuja!
Apostlite teod 19:11
kirjutab järgmist:
"Ja Jumal tegi iseäralikke vägevaid tegusid Pauluse käte läbi,
nii et ka tema naha pealt võetud higirätikuid ja põllesid
viidi haigete peale ja tõved lahkusid neist
ning kurjad vaimud läksid välja."
Vaadake, mis siin juhtus! Halleluuja!
Peetruse vari tervendas haigeid.
Siin kirjutatakse,
et Pauluse ihu pealt viidi higirätikuid ja põllesid haigete peale.
Kui haigete tervendamine oleks antud vaid Jeesusele,
poleks apostlid seda teinud.
Johannese evangeeliumis ütles Jeesus,
et palvetab ka nende eest,
kes hakkavad uskuma evangeeliumi sõnasse edaspidi.
See on tervenemisevangeelium.
Evangeeliumis on meile antud tervenemine.
Pöördu Jumala poole usus.
Heebrealaste kirja 11. peatüki 6. salmis
on kirjutatud midagi väga huvitavat.
Halleluuja!
Heebrealaste 11:6.
"Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Ära siis tule Jumala juurde ilma usuta.
Kui midagi palute, nagu Jeesus õpetas Markuse evangeeliumis,
uskuge, et olete selle saanud, ja see saab teile.
Sa ei usu sellesse, mis tuleb, vaid sellesse, mis on juba juhtunud.
See on sulle juba antud. See on sinu pärandiõigus.
Ta suri mitte üksnes meie pattude lepitamiseks,
vaid ka selleks, et võiksime vastu võtta tervenemise.
Võime pöörduda Tema poole ja saada tervenemise.
Kallid vennad-õed, see on antud meile
ja meie kaudu.
Võtame vastu ja anname edasi.
Kui võimas on näha tunnistusi oma eludes
Jumala tervendava väe kohta.
Jumal on muide tervendanud kogu maailma.
Meie juudid räägime maailma pääsemisest.
See toimus ristil.
Messias tuli maailma päästma.
Ta andis end elava ohvrina, et päästa tervet maailma.
Miks pole maailm päästetud?
Sest maailm ei usu evangeeliumi. Maailm hülgab usu.
Kui maailm oleks selle vastu võtnud, oleks see juba ammu päästetud.
Aga maailm ei usu.
Usklikel on elav tunnistus Jumala olemasolu kohta,
ja Ta annab palga neile, kes Teda otsivad.
Naaseme Jesaja 53. peatükki.
Halleluuja!
Vaatame uuesti, mis meile Jeesuses Kristuses on antud.
See on tõeliselt hea peatükk.
Siin kirjutatakse järgmist:
"Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks."
Ta kandis meie haigused. Neis sõnades on vägi.
Ta kandis kõik meie haigused ja valud ristil.
Ka Peetrus ütles seda.
"Ta kandis meie valud."
Mida inimesed mõtlevad?
Mida inimesed üldiselt mõtlevad haigest inimesest,
kes kannatab?
Mis pattu ta on teinud?
Vahel on selles tõetera.
Pimeda mehe puhul küsiti Jeesuselt,
kas tema tegi pattu või olid need tema vanemad?
Jeesus ütles, et ei kumbki.
See juhtus, et tema kaudu saaks ilmsiks Jumala au;
et inimesed tunneksid ära Messia.
Jeesus avas pimeda silmad.
Mees oli olnud sünnist saati pime.
Jumala Sõna ütleb, et Messias paneb pimedad nägema.
Jesaja 35. peatükis on kirjutatud,
et siis avanevad pimedate silmad.
Messias teeb seda.
Vaid Messias võib avada pimedana sündinu silmad.
Mõnede Uue Testamendi tõlgete järgi
lõi Jeesus ühele pimedale uued silmad.
Halleluuja!
Usume, et Messias on Looja ja Jumala Sõna.
Inimesed küsivad, kas pattu tegi tema või ta vanemad,
või on ta neetud?
Arvame, et haigus johtub inimese patust.
Vahel on see tõesti nii.
Inimene võib teha pattu ja haigeks jääda.
Messias Jeesus oli patuta.
Ta elas täiesti patuta elu.
Loeme uuesti, mida Piibel ütleb.
See on väga huvitav.
Sellest võiks rääkida kasvõi terve päeva.
1. Peetruse kiri, peatükk 2.
1. Peetruse 2:22.
"'Tema ei teinud pattu ega leitud pettust tema suust'."
Ta ei teinud pattu ja Tema suus polnud pettust.
Jesaja ütleb, et Ta "võttis enese peale meie haigused
ja kandis meie valusid."
Ta võeti kinni ja teda peksti.
Mida inimesed talle ütlesid?
"Kui oled Messias, tule ristilt alla! Kui oled see, kelleks end väidad!
Sa pole siis Messias?
Seepärast sa ei saagi seda teha.
Oled vigane, Jumalast nuheldud ja vaevatud.
Jumal lasi sel sinuga juhtuda, sest sa pole see, kelleks end väidad."
See ei pea paika.
Ta pidi seda tegema,
et lepitada ristil meie patud.
Ta tegi seda meie eest.
Me peame seda uskuma.
Kasutan sõna 'peab'. Peame selle vastu võtma.
Tema vermete läbi on meile tervis tulnud.
Jätkame.
"Ent teda haavati meie üleastumiste pärast..."
Ka masendusse haigestunud võivad praegu tervenemise vastu võtta.
"...löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Jeesus ei teinud pattu ja tema suus polnud pettust.
Ta sündis patuta Pühast Vaimust.
Ta elas kogu elu patuta.
Meie pärast
andis Ta end elava ohvrina,
püha ja meelepärasena Jumalale,
et saaksime täieliku tervise vaimus, hinges ja ihus.
Vaimu tervis viitab patule.
Me kõik surime vaimus.
Ta sünnitas meid uuesti Pühas Vaimus
risti lepitustöö kaudu.
Hing viitab masendusele ja teistele probleemidele.
Ta tervendas meid neist.
Pole vahet, millise ihuliku haigusega on tegu,
on kirjutatud, et Jeesuse nimi on üle kõigi nimede.
Peame uskuma seda ja selle vastu võtma.
Kallid vennad ja õed!
Mida see sõnum argielus tähendab?
Loeme Markuse evangeeliumi viimasest 16. peatükist.
Halleluuja!
Vaatame, mida Jeesus ütles.
Jeesus tõusis üles surnuist.
Seejärel ütles Ta midagi huvitavat.
On tähtis teada, et Jeesus tõusis üles surnuist. Aamen!
Markuse 16:9: "Aga kui Jeesus nädala esimesel päeval vara oli üles tõusnud,
näitas ta end esmalt Maarja Magdaleenale,
kellest ta oli seitse kurja vaimu välja ajanud."
Ta tegi imesid ka pärast ülestõusmist. Halleluuja!
"Ja too läks ja kuulutas neile, kes olid tulnud koos temaga,
kui nad leinasid ja nutsid.
Ja nemad ei uskunud, kui said kuulda, et Jeesus elab
ja et Maarja Magdaleena oli teda elusana näinud.
Aga seejärel näitas Jeesus end teisel kujul kahele teekäijale nende seast,
kes olid minemas maale.
Ja need tulid tagasi ja kuulutasid teistele, aga nad ei uskunud neidki.
Viimaks näitas Jeesus end neile üheteistkümnele,
kui nad lauas istusid, ning sõitles nende uskmatust ja kõva südant,
et nad ei olnud uskunud neid, kes olid teda näinud pärast ta ülesäratamist.
Ja Jeesus ütles neile:
'Minge kõike maailma, kuulutage evangeeliumi kogu loodule!'"
Mis on see evangeelium, vennad ja õed?
Mis evangeeliumi me kuulutame?
"Minge kõike maailma, kuulutage evangeeliumi kogu loodule!"
Juutidele ja mitte-juutidele, kõigile looduile.
On tähtis mõista, mis evangeelium see on.
Me ei võta vastu vaimu, hinge ja ihu tervenemist vaid endale.
Peame seda ka jagama.
Tervenemine käib evangeeliumi juurde.
Kui kuulutame evangeeliumi,
võtavad inimesed vastu tervenemise.
Mis on see evangeelium?
"Kes usub ja on ristitud, see päästetakse."
See, kes usub risti lepitustöösse. Halleluuja!
Jeesus kandis meie patud oma ihus ristil,
et sureksime pattudele ja elaksime õigsusele.
Ja Tema vermete läbi oleme terveks saanud.
"See, kes usub seda evangeeliumi, päästetakse,
aga kes ei usu, mõistetakse hukka.
Kuid uskujaid saadavad sellised tunnustähed..."
See on äärmiselt huvitav!
"...minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks."
Kallid vennad ja õed,
evangeelium sisaldab tervenemist ja kurjade vaimude välja ajamist,
ning elu vaimu.
Kui võtame vastu evangeeliumi, võtame vastu tervenemise.
Kui kuulutame evangeeliumi, anname edasi tervenemist.
On äärmiselt tähtis seda uskuda,
sellele mõelda ja sellest rääkida.
Peaksime elama tervenemise atmosfääris. Halleluuja!
Kui tahame tervenemise õhkkonda,
vajame evangeeliumi õhkkonda,
mis on täis tervenemist. Halleluuja!
"Kui Issand [Jeesus] oli nendega rääkinud, võeti ta üles taevasse
ja ta istus Jumala paremale käele.
Aga jüngrid läksid välja ja kuulutasid kõikjal,
ning Issand toetas neid ja kinnitas sõna tunnustähtedega.]"
Mis edasi sai? Kuidas tegi Jeesus imesid ja tunnustähti maa peal,
kui Ta istus Jumala paremale käele? Ta läkitas oma Püha Vaimu.
"Saadan teile Püha Vaimu ja te saate väe."
Ta läkitas Püha Vaimu.
Püha Vaim on see, kes töötab meie elus ja meie kaudu.
Arvan, et sellest piisab tänaseks.
Palvetan Jeesuse Kristuse nimel
teie ellu täielikku tervenemist!
Seisan vastu kõigile haigustele, mis teid vaevavad!
Seisan vastu igasugusele nõrkuse vaimule, Jeesuse nimel!
Kuulutan teile täielikku tervenemist!
Mu käed moodustavad kaks shin-tähte, mis tähendab 'El Shaddai'.
Issand õnnistagu teid ja hoidku teid!
Issand lasku oma pale paista teie peale ja olgu teile armuline!
Issand tõstku oma pale teie üle ja andku teile rahu!
Jeesuse Kristuse nimel!
Jumal õnnistagu teid, kallid vennad ja õed!
Shalom Jeruusalemmast!
Tõlge: Monika Jaaguri